Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 3. melléklet a 219/2011. (X. 20.) Korm. rendelethez
Paragraph Index: 419

e) az elõzõ lépés eredményeképpen kapott veszélyeztetési mutatók összevetése az engedélyezési kritériumokkal. 1.6.2. Az üzemeltetõ részletesen elemzi a reálisan feltételezhetõ veszélyes anyagokkal kapcsolatos súlyos balesetek elõfordulásának valószínûségét, okait és körülményeit. Ennek során bemutatja a veszélyes anyagokkal kapcsolatos súlyos balesethez vezetõ üzemzavarok üzemen belüli vagy kívüli kiváltó okait és lefolyását. A veszélyazonosításhoz és a veszélyes anyagokkal kapcsolatos súlyos baleset kockázatának értékeléséhez az üzemeltetõ bármilyen, e célra a nemzetközi gyakorlatban elfogadott módszert használhat. 1.6.3. Az üzemeltetõ értékeli a reálisan feltételezett balesetek lehetséges következményeit. Ennek során az üzemeltetõ – valamennyi károsító hatásra (mérgezõ anyagok légköri terjedése, túlnyomás vagy sugárzó hõ) vonatkozóan – bemutatja azokat a területeket, melyeket az üzembõl kiinduló ilyen balesetek hatásai érinthetnek. A területek bemutatása térképen és fényképpel, vagy adott esetben ezekkel egyenértékû leírással történik, melynek során figyelembe kell venni e rendeletnek a védendõ adatokra vonatkozó elõírásait is. Az üzemeltetõ, a veszélyes anyagokkal kapcsolatos súlyos balesetek következményeinek értékelését bármilyen, a nemzetközi gyakorlatban, az adott típusú súlyos balesetre, a szakma által általánosan elfogadott módszerrel végezheti el. Az értékelést a technológiában feltárt minden balesetre el kell végezni, de a biztonsági elemzésben vagy a biztonsági jelentésben csak a veszélyes anyagokkal foglalkozó üzem egésze által jelentett veszélyeztetést érdemben meghatározó, legnagyobb kockázatot jelentõ potenciális baleseti eseménysorokat kell bemutatni és szövegesen értékelni. 1.6.4. Az üzemeltetõ a biztonsági jelentésben – az azonosított veszélyes anyagokkal kapcsolatos súlyos baleset gyakorisága és következményei alapján valamennyi károsító hatásra (mérgezõ anyagok légköri terjedése, túlnyomás vagy sugárzó hõ) vonatkozóan – meghatározza a sérülés egyéni kockázata értékeinek alapján a veszélyességi övezetet. A kockázat mértékének – a veszélyes anyagokkal kapcsolatos súlyos balesetek elõzõ pontokban leírt gyakoriságának és súlyosságának figyelembevételével történõ – meghatározásakor az üzemeltetõ bármilyen, e célra a nemzetközi gyakorlatban elfogadott módszert használhat. Az emberi sérülést okozó hatások mellett figyelembe kell venni a veszélyes anyagokkal foglalkozó üzem körül a környezetet és – ha ilyenek vannak – a különleges természeti értékeket is. 1.7. A veszélyes anyagokkal kapcsolatos súlyos balesetek elleni védekezés eszközrendszerének bemutatása Bemutatja a veszélyes anyagokkal foglalkozó üzemben a veszélyes anyagokkal kapcsolatos súlyos baleset következményei csökkentésére rendszeresített felszereléseket, valamint a vezetéshez és a döntés-elõkészítéshez szükséges infrastruktúrát:

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes